《次韵洪谷瑞模临皋亭四画》
宋代·苏籀

退笔残煤作冢池，庶几极力更前追。
寻源巴峡涛泷派，得骨柯山铁树枝。
京口风云随叱咤，渭川霆电扫端欹。
刻舟事往何嗟及，拙目高心付黠痴。

作者简介：（1091—?）眉州眉山人，字仲滋。苏迟子。事亲孝，仅十余岁，侍祖辙于颍昌九年，未尝去侧。以祖荫官陕州仪曹，历太府监丞、将作监丞。请祠归，卒年七十余。以文学见知于晁说之、洪炎等人。有《栾城遗言》、《双溪集》。